google/wiki40b huggingface dataset:
Join Together

Μέρος πρώτο

1. Overture/It's a Boy (Townshend) - 5:26
2. 1921 (Townshend) - 2:52
3. Amazing Journey (Townshend) - 3:07
4. Sparks (Townshend) - 4:36
5. Eyesight to the Blind (The Hawker) (Sonny Boy Williamson II) - 2:18
6. Christmas (Townshend) - 4:25
7. Cousin Kevin (Entwistle) - 3:56
8. The Acid Queen (Townshend) - 3:44
9. Pinball Wizard (Townshend) - 4:21
10. Do You Think It's Alright? (Townshend) - 0:23
11. Fiddle About (Entwistle) - 1:39
12. There's a Doctor (Townshend) - 0:21
13. Go to the Mirror! (Townshend) - 3:22
14. Smash the Mirror (Townshend) - 1:09
15. Tommy, Can You Hear Me? (Townshend) - 0:58
16. I'm Free (Townshend) - 2:09
17. Miracle Cure (Townshend) - 0:25
18. Sally Simpson (Townshend) - 4:18
19. Sensation (Townshend) - 2:22
20. Tommy's Holiday Camp (Moon) - 0:58
21. We're Not Gonna Take It (Townshend) - 8:44

Μέρος δεύτερο

22. Eminence Front (Townshend) - 5:53
23. Face the Face (Townshend) - 6:15
24. Dig (Townshend) - 3:46
25. I Can See for Miles (Townshend) - 3:43
26. A Little Is Enough (Townshend) - 5:06
27. 5:15 (Entwistle) - 5:48
28. Love Reign O'er Me (Townshend) - 6:49
29. Trick of the Light (Entwistle) - 4:49
30. Rough Boys (Townshend) - 4:44
31. Join Together (Townshend) - 5:15
32. You Better You Bet (Townshend) - 5:40
33. Behind Blue Eyes (Townshend) - 3:38
34. Won't Get Fooled Again (Townshend) - 9:30
Ευκτήμων ο Αθηναίος

Γενικά

Ο Ευκτήμων αναφέρεται τόσο από τον Βιτρούβιο όσο και από τον Πτολεμαίο. Από κοινού με τον Μέτωνα πραγματοποίησε μία σειρά παρατηρήσεων των ηλιοστασίων προκειμένου να υπολογισθεί με μεγαλύτερη ακρίβεια η διάρκεια του τροπικού έτους. Επίσης μαζί με τον Μέτωνα καθόρισε τις σχέσεις του ηλιακού και σεληνιακού έτους. Ο Γεμίνος ο Ρόδιος και ο Πτολεμαίος αναφέρουν εργασίες του Ευκτήμονος που περιλαμβάνονταν στο σύγγραμμά του με τον τίτλο "Παράπηγμα", ως πηγή σχετικά με την ανατολή και τη δύση των απλανών αστέρων. Επίσης και ο Θεόφραστος έχει κάνει αναφορά περιλαμβάνοντας αποσπάσματα από το έργο του Ευκτήμονος. Ο Ευκτήμων πέθανε περί το έτος 432 π.Χ..

Σημείωση

Ο κρατήρας Ευκτήμων στο βόρειο ημισφαίριο της Σελήνης πήρε το όνομά του προς τιμή του αρχαίου αυτού αστρονόμου.
Στήλη της οδού Αθηνάς

Περιγραφή

Η στήλη παριστάνει μια όμορφη γυναίκα που φοράει διπλοίδιο και επίβλημα, ενώ στα πόδια φοράει ψηλά σανδάλια. Κάθεται σε δίφρο και τα πόδια της ακουμπάνε σε υποπόδιο. Μια άλλη γυναίκα στέκει στο αριστερό μέρος της στήλης και γέρνει προς αυτήν, ενώ με το αριστερό της κρατάει το δεξί της χέρι. Με το δεξί χέρι της χαϊδεύει το πρόσωπο. Φοράει επίσης διπλοίδιο και επίβλημα. Στο υπόβαθρο στέκει ένα μικρό κοριτσάκι, φορώντας έναν χιτώνα. Κάτω από το κάθισμα της νεκρής, μια μικρή πέρδικα ραμφίζει το χώμα.
Το επιτάφιο ανάγλυφο διακρίνεται για το πλούσιο της κόμμωσης, την έντεχνη πτύχωση των ενδυμάτων την έκφραση του προσώπου και την όλη ευγένεια των παραστάσεων. Πρόκειται για ένα από τα πιο καλλιτεχνικά επιτάφια ανάγλυφα της αττικής σμίλης.
Η ζωηρές κινήσεις και η παραστατικότητα της θλίψης εξηγείται ίσως εκ τούτου, ότι η παρισταμένη νεκρή ήταν λεχώνα.

Ιστορική τοποθέτηση

Η στήλη χρονολογείται στο γ' τέταρτο 4ου αιώνα π.Χ.
Τζέρεμυ Μπρεττ

Βιογραφία

Ο Μπρέττ προτού παίξει σε ρόλους στην τηλεόραση και τον κινηματογράφο, κυνήγησε την τύχη του στα θέατρα του Λονδίνου. Είχε κάποια συμμετοχή επίσης στην ταινία Πόλεμος και Ειρήνη, έως ότου έρθει η μεγάλη επιτυχία των μυθιστορημάτων με ήρωα τον διάσημο ντετέκτιβ Σέρλοκ Χολμς που ενσάρκωσε με επιτυχία ουκ ολίγες φορές ο Μπρέττ. Ήταν γιος ενός συνταγματάρχη, δημιούργησε το καλλιτεχνικό του όνομα ύστερα από επιμονή του πατρός του, καθώς πίστευε πως το επάγγελμα του ηθοποιού δεν ήταν ιδιαίτερα αξιοσέβαστο και δεν ήθελε ο γιός του σπιλώσει το όνομα της οικογενείας.

Θάνατος

Ο Τζέρεμυ Μπρέττ απεβίωσε αναπάντεχα στον ύπνο του από καρδιακή ανεπάρκεια 12 Σεπτεμβρίου 1995 στο Λονδίνο.

Καλλιτεχνική σταδιοδρομία

Τελειώνοντας το κολέγιο Ίτον (Eton college), ένα ιδιωτικό οικοτροφείο για αγόρια, ο Μπρέττ πήγε στην κεντρική σχολή Λόγου και Δράματος. Έκανε την παρθενική του εμφάνιση επί σκηνής όντας μέλος της Library Theatre Company στο Μάντσεστερ της Αγγλίας το 1954. Αργότερα συμμετείχε στην Old Vic Theatre Company του Λονδίνου, με την οποία  ταξίδεψε στη Νέα Υόρκη των Η.Π.Α το 1956, όπου έπαιξε σε αρκετά έργα του Σαίξπηρ. Κατά τη διάρκεια των δεκαετιών 1960 και 1970 συμμετείχε σε πολλά έργα της τηλεόρασης αλλά και ταινίες του κινηματογράφου. Ο πιο διάσημος ρόλος του μέχρι τότε ήταν αυτός του Φρέντυ Άϊνσφορντ-Χίλ, στην ταινία Ωραία μου Κυρία, στην οποία ο Μπρέττ υποδύεται τον ρόλο ενός ανθρώπου ανώτερης κοινωνικής τάξης ο οποίος ερωτεύεται την Ελίζα Ντούλίτλ, την οποία υποδύεται η Όντρεϊ Χέπμπορν. Έκανε επίσης έκτακτες εμφανίσεις σε διάφορα αμερικάνικα τηλεοπτικά σόου, όπως τα The Incredible Hulk και Hart to Hart.

Σέρλοκ Χολμς

Η πρώτη επαφή του Μπρέττ με τον διάσημο ντετέκτιβ έγινε το 1980, όταν ο Μπρέττ υποδύθηκε τον γιατρό Ουώτσον (στενός φίλος και βοηθός του Σέρλοκ Χολμς) στο πλευρό του Τσάρλτον Ίστον ο οποίος υποδύθηκε τον διάσημο ντετέκτιβ, στο θεατρικό έργο Το σημάδι των τεσσάρων, μία ιστορία του Άρθουρ Κόναν Ντόυλ διασκευασμένη για το θέατρο. Αργότερα ήταν ο ίδιος ο Μπρέττ που θα αναλάμβανε το ρόλο του διάσημου ντετέκτιβ στην τηλεοπτική σειρά αυτοτελών επεισοδίων με γενικό τίτλο "Οι Περιπέτειες του Σέρλοκ Χόλμς" το 1985. Παρόλα τα βραβεία και τις θετικές κριτικές που έλαβε ο Μπρέττ για τον τρόπο που ενσάρκωσε τον Χόλμς, ο ίδιος περνούσε διάφορες δυσκολίες στην προσωπική του ζωή. Η εκείνη την εποχή σύζυγός του Τζόαν Ουίλσον απεβίωσε το 1985, γεγονός που τον σημάδεψε, έπεσε σε κατάθλιψη και αργότερα ήρθε ένα ακόμη χτύπημα της μοίρας ανακαλύπτοντας πως πάσχει από διπολική διαταραχή. Παρόλα τα προσωπικά προβλήματα ο Μπρέττ συνέχισε την υποκριτική ενσαρκώνοντας τον Χόλμς από το 1985 έως το 1994 περίπου σε τηλεοπτικές παραγωγές. Το έργο Οι αναμνήσεις του Σέρλοκ Χόλμς του 1994 ήταν μια από τις τελευταίες "παραστάσεις" του Μπρέττ.
Σιτηρά

Ο κόκκος σιτηρού είναι ένας μικρός, σκληρός, ξηρός σπόρος, με ή χωρίς φλούδα ή φύτρο, που συγκομίζεται από μία καλλιέργεια σιτηρών για ανθρώπινη ή ζωική κατανάλωση. Οι δύο κύριες εμπορικές καλλιέργειες είναι δημητριακών και όσπριων. 
Μετά τη συγκομιδή, οι ξηροί σπόροι είναι πιο ανθεκτικοί από άλλα είδη τροφής, όπως τα αμυλούχα φρούτα (μπανάνες, αρτόκαρπος) και οι κονδύλοι (γλυκοπατάτες, κασάβα). Λόγω ανθεκτικότητας προτιμώνται στη βιομηχανική γεωργία, όπου η συγκομιδή γίνεται με μηχανικά μέσα, η μεταφορά γίνεται σιδηροδρομικώς ή με πλοία, αποθηκεύονται για μεγάλο χρονικό διάστημα σε σιλό, και αλέθονται για αλεύρι ή πιέζονται για έλαια. Έτσι, μεγάλες παγκόσμιες αγορές τροφίμων διαθέτουν ελαιοκράμβη, καλαμπόκι, ρύζι, σόγια, σιτάρι και άλλα δημητριακά, αλλά όχι κονδύλους, λαχανικά, ή άλλες καλλιέργειες.

Κόκκοι σιτηρών

Όλες οι καλλιέργειες δημητριακά είναι μέλη της οικογένειας Ποοειδών ή Αγρωστωδών. Οι σπόροι τους περιέχουν σημαντική ποσότητα αμύλου, έναν υδατάνθρακα που παρέχει διατροφική ενέργεια.

Ελαιώδεις σπόροι

Οι Ελαιώδεις σπόροι καλλιεργούνται κυρίως για την εξαγωγή του λαδιού. Τα φυτικά έλαια παρέχουν διατροφική ενέργεια και μερικά απαραίτητα λιπαρά οξέα. Επίσης, χρησιμοποιούνται ως καύσιμα και λιπαντικά.
Εμίρης

Ο Εμίρης (أمير, Αμίρ στα αραβικά) σημαίνει ηγεμόνας, διοικητής, στρατηγός ή πρίγκιπας και γενικώς αποτελεί τίτλο υψηλού διοικητικού αξιώματος. Ο όρος χρησιμοποιήθηκε ευρέως στον ισλαμικό κόσμο και με διάφορες παραφθορές και αλλού. Ως εμίρηδες θεωρούνται γενικώς οι υψηλόβαθμοι σεΐχηδες, αλλά στα μοναρχικά κράτη ο όρος χρησιμοποιείται επίσης και για τους πρίγκιπες, με τον όρο εμιράτο να αποτελεί το αντίστοιχο του πριγκιπάτου.
Η θηλυκή μορφή είναι η εμίρα (أميرة ʾamīrah)

Προέλευση

Η λέξη αμίρ, που σημαίνει κύριος, προέρχεται από την αραβική ρίζα α-μ-ρ, που σημαίνει "οδηγώ, είμαι επικεφαλής". Χρησιμοποιήθηκε αρχικά για αναφορά σε κυβερνήτες, συνήθως σε μικρότερα κράτη, ενώ στα σύγχρονα αραβικά είναι ισοδύναμη με την λέξη πρίγκιπας. Ήταν ένας από τους τίτλους του μωαμεθανού προφήτη Μωάμεθ.
Ιωάννης Βλάχος

Βιογραφία

Γεννήθηκε στην Πάτρα και ήταν γιος του γιατρού Αχιλλέα Βλάχου. Ακολούθησε το ιατρικό επάγγελμα όπου και εκλέχτηκε υφηγητής της ιατρικής σχολής Πατρών. Στη συνέχεια γίνεται διευθυντής της παθολογικής κλινικής του δημοτικού νοσοκομείου. Δεν τον ενδιέφερε η πολιτική και έθεσε υποψηφιότητα για την θέση του δημάρχου ύστερα από πολλές πιέσεις φίλων. Έτσι το 1925 εκλέγεται δήμαρχος με το Λαϊκό Κόμμα και παραμένει για άλλη μια τετραετία (1929-1934). Στην δεύτερη εκλογική διαμάχη υπερίσχυσε του αντιπάλου του, Ιωάννη Γκότση, για μόλις 8 ψήφους. Στις εκλογές του 1935 ηττάται από τον Βασίλειο Ρούφο και αποσύρεται προσωρινά από την πολιτική για να ξαναεπιστρέψει τον Οκτώβριο του 1941, ύστερα από τον διορισμό του από τις κατοχικές δυνάμεις. Παραιτήθηκε όμως ένα χρόνο αργότερα, όταν διαπίστωσε ότι ήταν ένα εκτελεστικό όργανο.
Κατά τη διάρκεια της δημαρχίας του ιδρύθηκε ο ΥΗΣ Γλαύκου, ιδρύθηκε ο Ν.Ο.Π., ξεκίνησε η ονοματοδοσία των δρόμων της πόλεως, εγκαινιάστηκε το δικαστικό μέγαρο Πατρών καθώς και το Σκαγιοπούλειο ορφανοτροφείο. Επίσης ανακαίνισε το Δημαρχιακό Μέγαρο (1928) και ενίσχυσε με μπετόν-αρμέ τα θεμέλια του Ιερού Ναού του Αγίου Ανδρέα.
Απεβίωσε στις 6 Φεβρουαρίου του 1954. Ήταν πρώτος ξάδερφος του Δημητρίου Γούναρη, του οποίου ήταν παρών στην εκτέλεση του. Η πολιτεία τον τίμησε δίνοντας το όνομα του σε μία οδό της πόλης. Το σπίτι που γεννήθηκε διατηρείται μέχρι και σήμερα και βρίσκεται μεταξύ Αράτου και Ζαΐμη επί της Μαιζώνος.
2996 Μπόουμαν

Φυσικά χαρακτηριστικά

Η μέση διάμετρος του Μπόουμαν εκτιμάται σε 22,1 ± 2,0 χιλιόμετρα. Ο φασματικός τύπος του είναι Xc, ενώ το γεωμετρικό άλβεδό του είναι 0,069 ± 0,014.
Κύπελλο Ιντερτότο 1966-67

Το Διεθνές Ποδοσφαιρικό Κύπελλο 1966-67 ή Κύπελλο Ράπαν, όπως ήταν πιο γνωστό (το μετέπειτα Κύπελλο Ιντερτότο), κατακτήθηκε από την Άιντραχτ Φρανκφούρτης, κερδίζοντας στον τελικό την ΦΚ Ίντερ Μπρατισλάβα, στον τελευταίο τελικό της διοργάνωσης του τύπου «1 κύπελλο, 1 νικητής». Ήταν η τελευταία σεζόν των νοκ-άουτ γύρων, μέχρι που η UEFA ανέλαβε την διοργάνωση από το 1995. Από την επόμενη σεζόν ονομάστηκε Κύπελλο Ιντερτότο και διεξαγόταν σε ομίλους.

Όμιλοι

Οι ομάδες διαχωρίστηκαν σε 10 ομίλους των 4 ομάδων. Οι 4 όμιλοι άνηκαν στην περιφέρεια Α και οι 6 στην περιφέρεια Β. Οι ομάδες από το Βέλγιο, τη Γαλλία, την Ιταλία, την Ολλανδία και την Ελβετία τοποθετήθηκαν στην περιοχή Α ενώ οι ομάδες από τη Τσεχοσλοβακία, της Ανατολικής Γερμανίας, την Πολωνίας, της Σουηδίας και της Γιουγκοσλαβία τοποθετήθηκαν στην περιφέρεια Β. Οι ομάδες από τη Δυτική Γερμανία τοποθετήθηκαν και στις δύο περιφέρειες. Οι 10 νικήτριες των ομίλων προκρίθηκαν στη φάση των νοκ-άουτ.
Σπόρτινγκ Κλούμπε ντε Μπράγκα

Η "μάχη" του Mίνιο

Κλασική είναι η διαμάχη μεταξύ των πόλεων της Μπράγκα και της γειτονικής Γκιμαράες. Οι "ρίζες" της έχθρας πρέπει να αναζητηθούν πολλούς αιώνες πριν, όταν η πόλη της Μπράγκα ήταν η πρωτεύουσα του αρχαίου βασιλείου της Γαλικίας (περιοχής στα σημερινά σύνορα βόρειας Πορτογαλίας και ΒΔ Ισπανίας) και η Γκιμαράες (που διοικούνταν από τον πρώτο βασιλιά της Πορτογαλίας, τον Αφόνσο τον Α') ήταν μια από τις μεγαλύτερες και ισχυρότερες πόλεις της Πορτογαλίας. Σύμφωνα με την παράδοση, Γαλικιανοί στρατιώτες από την Μπράγκα (που δεν αποτελούσε ακόμη τμήμα της Πορτογαλίας) εισέβαλαν και κατέσφαξαν τους κατοίκους της Γκιμαράες. Από τότε το μίσος μεταξύ των δύο πόλεων είναι άσβεστο και έτσι αναπόφευκτα περνάει και στο ποδόσφαιρο. Για το λόγο αυτό, τα ντέρμπυ μεταξύ ΣΚ Μπράγκα και Βιτόρια του Γκιμαράες, ανεξάρτητα από τη βαθμολογική θέση και την αγωνιστική κατάσταση των 2 ομάδων, είναι από τα πιο "θερμά" παγκοσμίως και έχει απαγορευθεί στα παιδιά κάτω των 13 ετών να τα παρακολουθούν, εάν δεν συνοδεύονται από ενήλικες.

Το γήπεδο

Η ομάδα αγωνίζεται στο νέο Δημοτικό γήπεδο της πόλης , το περίφημο Estádio AXA, το οποίο έχει χωρητικότητα 30.154 θεατών και χτίστηκε για να καλύψει τις ανάγκες του EURO 2004.Η κατασκευή του γηπέδου αυτού που στοίχισε συνολικά 83,1 εκατομμύρια ευρώ, βασίστηκε στο αρχιτεκτονικό σχέδιο του Eduardo Souto de Moura. Η ιδιομορφία του γηπέδου έγκειται στο ότι είναι λαξεμένο στο λόφο του Μόντε Κάστρο και έχει πανοραμική θέα στην πόλη της Μπράγκα. Αντίθετα από άλλα γήπεδα, το ΑΧΑ διαθέτει μόνο πλάγιες (σκεπαστές) κερκίδες ενώ τα πέταλα καλύπτονται από βράχους. Τα εγκαίνια του γηπέδου έγιναν στις 30 Δεκεμβρίου 2003 και στον φιλικό αγώνα που επακολούθησε η Μπράγκα νίκησε τη Θέλτα Βίγο με 1-0. Ωστόσο το ρεκόρ εισιτηρίων σημειώθηκε τον Μάιο του 2007 στον αγώνα Μπράγκα-Μπελενένσες, στον οποίο η τοπική ομάδα κατέκτησε την 4η θέση στο πρωτάθλημα.
Προγκρές Μ-02Μ

Αποστολές

Το Προγκρές Μ-02Μ εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 7 Μαΐου 2009 (18:37 GMT) και συνδέθηκε με την θύρα του τμήματος Πιρς του σταθμού στις 12 Μαΐου (19:24 UTC). Στις 30 Ιουνίου αποσυνδέθηκε προκειμένου να ξεκινήσει σειρά επιστημονικών πειραμάτων σε τροχιά. Προσέγγισε ξανά τον Διεθνή Διαστημικό Σταθμό στις 12 Ιουλίου προκειμένου να δοκιμαστεί το σύστημα σύνδεσης που εγκαταστάθηκε για χρήση από το Mini-Research Module 2. Μετά την ολοκλήρωση των δοκιμών αυτών, πραγματοποιήθηκε κατάλληλος τροχιακός ελιγμός και το διαστημόπλοιο καταστράφηκε στην ατμόσφαιρα, πάνω από τον Ειρηνικό Ωκεανό στις 13 Ιουλίου.
Χλωτάριος Β΄

Βιογραφία

Ήταν ο δευτερότοκος γιος τού Χιλπέριχου Α΄ βασιλιά τού Σουασσόν και της Φρεδεγούνδης. Ο Χιλπέριχος Α΄, όταν απεβίωσε ο αδελφός του Χαριβέρτος Α΄, προσάρτησε τη Νευστρία.
Ξεκίνησε τη βασιλεία του υπό την επιτροπεία της μητέρας του, η οποία ήταν σε ασταθή συμμαχία με τον Γκούντραμ της Ορλεάνης-Βουργουνδίας. Το 597 απεβίωσε η Φρεδεγούνδη και ο Χλωτάριος Β΄ ανέλαβε πλήρως την εξουσία. Η περιοχή του ήταν πλούσια αν και μικρή μέσα στη Φραγκία. Συνέχισε τη διαμάχη της μητέρας του με τη Βρουνχίλδη, σύζυγο τού θείου του Σιγιβέρτου Α΄ της Αυστρασίας με το ίδιο μένος και αιματοχυσία. Το 613 νίκησε σε μάχη, που τού επέτρεψε να ενοποιήσει τη Φραγκία και μετά εκτέλεσε τη Βρουνχίλδη με ιδιαίτερα βάναυσο τρόπο. 
Η εξουσία του ήταν μακρά (29 έτη στη Νευστρία) για τα δεδομένα της εποχής του και είδε τη συνεχή φθορά της βασιλικής δύναμης από τους ευγενείς και την Εκκλησία, με φόντο τις έριδες μεταξύ των Μεροβιγγείων. Το διάταγμα (edicto) τού Παρισιού τού 614 αφορά διορισμούς σε αξιώματα και τη διοίκηση τού βασιλείου· ερμηνεύεται με διαφορετικούς τρόπους από τους ιστορικούς της εποχής μας. Το 617 έκανε το αξίωμα τού μαγιορδόμου ισόβιο, πράγμα που εξελίχθηκε στο να γίνει ο μαγιρδόμος αρχηγός της διακυβέρνησης και έπειτα μονάρχης (το 751 από τον Πεπίνο τον βραχύ). Το 623 αναγκάστηκε να παραχωρήσει την Αυστρασία στον γιο του Δαγοβέρτο Α΄.
Ήταν μονογαμικός, κάτι ασύνηθες για έναν μονάρχη τού Οίκου του. Ωστόσο όταν αποβίωνε κάθε φορά η σύζυγός του, νυμφευόταν άλλη, έτσι έκανε τρεις γάμους. Γενικά ήταν σύμμαχος της Εκκλησίας. Μάλλον εμπνεόμενος από το παράδειγμα τού θείου του Γκούντραμ, μετέπειτα αγίου, δεν διέπραξε αποτρόπαιους φόνους συγγενών του (εκτός της Βρουνχίλδης).
Russian Knights

Οι Russian Knights (Ρώσικα:Русские Витязи, Ρώσοι Ιππότες) είναι ακροβατικό αεροπορικό σμήνος επιδείξεων ακριβείας της Πολεμικής Αεροπορίας της Ρωσίας. Αποτελείται από έξι μαχητικά αεροσκάφη Sukhoi Su-27 και έχει έδρα την αεροπορική βάση Kubinka.

Ιστορία

Οι Russian Knights δημιουργήθηκαν στις 5 Απριλίου 1991 και έδωσαν την πρώτη τους επίδειξη στο εξωτερικό το Σεπτέμβριου του ίδιου έτους κατά τη διάρκεια περιοδείας τους στη Μεγάλη Βρετανία. Ακολούθησαν επιδείξεις στην Μαλαισία, τις ΗΠΑ, τη Γαλλία, την Ολλανδία, την Σλοβακία, τον Καναδά, το Βέλγιο και το Λουξεμβούργο, κλέβοντας τις εντυπώσεις και κερδίζοντας τον θαυμασμότου κοινού.
Στις 12 Δεκεμβρίου 1995, επιστρέφοντας στην Ρωσία μετά την εμφάνισή τους στο αεροπορικό show της Μαλαισίας και πλησιάζοντας την αεροπορική βάση Kam Ranh στο Βιετνάμ για ανεφοδιασμό, κάτω από άσχημες καιρικές συνθήκες, τρία αεροσκάφη της ομάδας προσέκρουσαν σε ένα βουνό. Τέσσερα μέλη των Russian Knights σκοτώθηκαν και στη μνήμη τους τον Οκτώβριο του 1996 ανεγέρθηκε μνημείο στο Χωριό Nikolskoye, κοντά στην αεροπορική βάση Kubinka όπου είναι θαμένοι.  
Το Σεπτέμβριο του 1996 η ομάδα άρχισε ξανά τις επιδείξεις χρησιμοποιόντας τέσσερα αεροσκάφη και παρουσιάζοντας νέο χρωματισμό. Το 2005 παρέλαβαν πέντε νέα αεροσκάφη Su-35 Super Flanker, τα οποία όμως δεν χρησιμοποιούν λόγω οικονομικών προβλημάτων.
Πρωτάθλημα καλαθοσφαίρισης Α΄ εθνικής κατηγορίας ανδρών 1968-1969

Πρωτάθλημα Ελλάδας καλαθοσφαίρισης ανδρών 1968-1969. Παναθηναϊκός και ΑΕΚ ολοκλήρωσαν το πρωτάθλημα ισόβαθμοι στην πρώτη θέση. Ο Παναθηναϊκός είχε επικρατήσει της ΑΕΚ και στους δύο αγώνες της κανονικής περιόδου με 76-70 και 78-68, όμως οι δύο αναπάντεχες ήττες που γνώρισε από τον Ολυμπιακό με 65-68 και 67-70, οδήγησαν τις δύο ομάδες σε αγώνα μπαράζ, καθώς η ΑΕΚ δεν γνώρισε άλλη ήττα και τα μεταξύ τους αποτέλεσματα δεν υπολογίστηκαν στην ισοβαθμία. Εκεί ο Παναθηναϊκός επικράτησε για τρίτη φορά με 85-80 και αναδείχθηκε πρωταθλητής για 9η φορά στην ιστορία του. Υποβιβάστηκαν ο Αμύντας και η Νήαρ Ηστ.
Πανελλήνιο πρωτάθλημα ανώμαλου δρόμου ανδρών 1987

Το Πανελλήνιο πρωτάθλημα ανώμαλου δρόμου ανδρών 1987 διεξήχθη στις 22 Φεβρουαρίου στην Καλαμπάκα. Πρωταθλητής αναδείχθηκε ο Παπαχρήστος του Πανελληνίου (απόσταση 12.000μ.), ενώ πρωταθλητής σύλλογος αναδείχθηκε ο Πανελλήνιος.
Σημαία του Τοκελάου

Καθώς το Τοκελάου είναι σήμερα μη αυτοδιοικούμενο έδαφος της Νέας Ζηλανδίας, η σημαία της Νέας Ζηλανδίας είναι η επίσημη σημαία. Υπάρχει όμως και μία εναλλακτική σημαία, που πολύ συχνά χρησιμοποιούνταν από τους κατοίκους του νησιού και επισημοποιήθηκε από τη Βασίλισσα το 2009.

Πρόταση του 1989

Η εναλλακτική και ανεπίσημη σημαία προτάθηκε το 1989. Τα τρία αστέρια στην ανεπίσημη σημαία (η οποία δε θα γινόταν επίσημη εάν άλλαζε το καθεστώς της χώρας, βάσει της απόφασης της Βουλής) συμβολίζουν τις τρεις ατόλλες που απαρτίζουν τα νησιά Τοκελάου.

Πρόταση του 2007

Τον Ιούνιο του 2007 το τοπικό Κοινοβούλιο έλαβε αποφάσεις για τη σημαία, τον ύμνο και τα εθνικά σύμβολα του Τοκελάου. Η σημαία που προτάθηκε απεικόνιζε ένα καλλιτεχνικά σχεδιασμένο κανό με 4 αστέρια (σύμβολο των 3 κυρίων νησιών και επιπλέον του Νησιού Σουέινς (Swains Island), το οποίο τελεί από αμερικανική διοίκηση αλλά το διεκδικεί το Τοκελάου. Καθώς δεν επιτεύχθηκε η απαιτούμενη πλειοψηφία στο δημοψήφισμα για το μελλοντικό καθεστώς του Τοκελάου, που διεξήχθη το 2007, η σημαία αυτή δεν υιοθετήθηκε.

Τελική πρόταση 2008

Το Μάιο του 2008 εγκρίθηκαν από το τοπικό Κοινοβούλιο οι τελικές εκδόσεις των εθνικών συμβόλων. Το σχέδιο της σημαίας βασίστηκε στην πρόταση του 2007 με μικρές τροποποιήσεις στη διάταξη των αστεριών και στη χρήση του Σταυρού του Νότου ως συμβόλου της γεωγραφικής θέσης των νησιών. Την ίδια περίοδο εγκρίθηκε και ένα έμβλημα.

Έγκριση από Βασίλισσα 2009

Η νέα σημαία παρουσιάστηκε από τον Γενικό Διοικητή στον Ούλου (αρχηγό κυβέρνησης) ως η πρώτη επίσημη σημαία του Τοκελάου στις 7 Σεπτεμβρίου του 2009. Τα εγκαίνια της σημαίας γίνονται στις 21 Οκτωβρίου του 2009.
Μεσαία Κάψη Φθιώτιδας

Τοπογραφία

Βρίσκεται στους νοτιοανατολικούς πρόποδες του όρους Τυμφρηστός ή Βελουχίου και κοντά στα όρια των περιφερειακών ενοτήτων Φθιώτιδας και Ευρυτανίας. Αποτελεί τον μοναδικό οικισμό της τοπικής κοινότητας Μεσαίας Κάψης, που ανήκει διοικητικά στη δημοτική ενότητα Αγίου Γεωργίου Τυμφρηστού του δήμου Μακρακώμης. Βρίσκεται επί του οδικού άξονα που συνδέει τις πόλεις της Λαμίας και του Καρπενησίου, στην κοιλάδα που σχηματίζει ο παραπόταμος Χράμπα του Σπερχειού ποταμού. 
Στην πυκνή βλάστηση της περιοχής, μπορούν να βρεθούν θηράματα, όπως αγριόχοιροι, ζαρκάδια, μπεκάτσες και φάσες.

Ιστορία

Πρόκειται για νεότερο οικισμό, αφού οι κάτοικοι του προήλθαν από την αναγκαστική μετεγκατάσταση του πληθυσμού του χωριού Μεταξάς ή Μεταξάδες, που κατοίκησε αργότερα στη Μεσαία Κάψη και στους γειτονικούς οικισμούς Μεγάλη Κάψη και Πέρα Κάψη (σήμερα Τυμφρηστός). Η εγκατάλειψη του παλαιότερου οικισμού Μεταξά, που εκείνη την εποχή ήταν μια ευημερούσα κωμόπολη με σημαντική παραγωγή μεταξιού, συνδέεται με την καταστροφή του από τον Μανιάτη λήσταρχου Λυμπεράκη Γερακάρη το 1695.
Σήμερα, η Μεσαία Κάψη είναι ένας μικρός οικισμός, ενώ σύμφωνα με την τελευταία απογραφή του 2011, ο μόνιμος πληθυσμός του φτάνει τους 53 κατοίκους. Η σταδιακή μείωση του πληθυσμού του, οδήγησε το 1957 στο κλείσιμο του δημοτικού σχολείου. Σημείο συνάντησης των κατοίκων του, είναι η κεντρική του πλατεία, με την πετρόχτιστη βρύση και με τα γέρικα πλατάνια. Οι κάτοικοί του ασχολούνται με την κτηνοτροφία, ενώ τα κύρια τοπικά προϊόντα του χωριού είναι τα κάστανα και τα καρύδια.

Εκκλησίες

Ο κύριος ναός του χωριού είναι η εκκλησία του Αγίου Κωνσταντίνου και Ελένης. Παρόλο που πρόκειται για μεταγενέστερο ναό αφού οικοδομήθηκε μόλις το 1951, στο εσωτερικό του βρίσκεται το ξυλόγλυπτο τέμπλο που μεταφέρθηκε από μη σωζόμενη σήμερα εκκλησία του Αγίου Δημητρίου ή Άι-Δημήτρη στο παλαιό χωριό. Επίσης στον οικισμό και στη θέση Πλατανιά, βρίσκεται και ο κοιμητηριακός ναός του Αγίου Δημητρίου ή Άι-Δημήτρη, που ολοκληρώθηκε το 1967.

Πρόσβαση

Το χωριό απέχει οδικώς 50 χιλιόμετρα από την Λαμία και 20 χιλιόμετρα από το Καρπενήσι. Βρίσκεται επί της εθνικής οδού Λαμίας - Καρπενησίου (ΕΟ38, Ε952). Ο κοντινότερος σιδηροδρομικός σταθμός είναι ο Σιδηροδρομικός Σταθμός Λειανοκλαδίου που απέχει οδικώς 39 χιλιόμετρα. Στο σταθμό υπάρχει στάση του ΚΤΕΛ Φθιώτιδας με τακτικά δρομολόγια με τελικό προορισμό το Καρπενήσι.
Αλίκη της Βρετάνης

Βιογραφικά στοιχεία

Η μητέρα της πέθανε πάνω στην γέννα του αδελφές της, Αικατερίνης και Μαργαρίτας. Τα μεγαλύτερα ετεροθαλή αδέλφια της ήταν ο Αρθούρος Α΄, δούκας της Βρετάνης, και η Ελεονώρα της Βρετάνης, παιδιά της Κωνσταντίας και του Γοδεφρείδου Πλανταγενέτη.
Με τον θάνατο του Ριχάρδου Α΄ της Αγγλίας, ξέσπασε διαμάχη ανάμεσα στον νέο βασιλιά Ιωάννη τον Ακτήμονα και τα αδέλφια της, όπου στην μάχη του Μιρεμπώ (1202) συνελήφθησαν. Η Ελεονώρα φυλακίστηκε και ο Αρθούρος δολοφονήθηκε. Αμέσως οι ευγενείς της Βρετάνης την κήρυξαν δούκισσα από φόβο μήπως ο Ιωάννης ο Ακτήμων καταλάβει την περιοχή τους. Ο πατέρας της έγινε αντιβασιλιάς στο όνομά της ως το 1206, οπότε ο ίδιος ο βασιλιάς Φίλιππος Β΄ της Γαλλίας έγινε αντιβασιλιάς της Βρετάνης στο όνομα της μικρής Αλίκης. Το 1213 παντρεύτηκε τον ξάδελφο του Φιλίππου Β΄, Πέτρο του Ντρε, που έγινε αντιβασιλιάς.
Πέθανε πάνω στην γέννα του τελευταίου της παιδιού και την διαδέχθηκε ο γιος της, Ιωάννης Α΄ της Βρετάνης, ενώ ο πατέρας του Πέτρος παρέμεινε αντιβασιλιάς στο όνομά του, μέχρι το 1237.
Γεώργιος Καρότσης

Βιογραφικά στοιχεία

Γεννήθηκε στο Ναύπλιο το 1901 και ακολούθησε νομικές σπουδές στην Αθήνα. Το 1925 άρχισε να εργάζεται ως δικηγόρος και έγινε δικηγόρος παρ' Αρείω Πάγω.
Το 1955 έγινε δεύτερος αντιπρόεδρος της Βουλής και από το 1956 ως το 1961 ήταν Γενικός Γραμματέας της. Τον Οκτώβριο του 1961 παραιτήθηκε από γραμματέας της Βουλής, προκειμένου να πολιτευτεί.
Εξελέγη βουλευτής Κοζάνης το 1951 και το 1952 με τον Ελληνικό Συναγερμό και ξανά με το κόμμα της ΕΡΕ το 1962, σε επαναληπτική εκλογή, στη θέση του Σταύρου Αθανασιάδη.
Κηδεύτηκε το 1997 στον Μητροπολιτικό Ναό Αγίου Νικολάου στην Κοζάνη.